Toshkent shahridagi I.M.Gubkin nomli Rossiya davlat neft va gaz universiteti filiali qoshidagi ixtisoslashgan akademik litsey o‘quvchilari “Yashnobod” tumanidagi “Vatandosh” mahalla markaziga tashrif buyurishdi. Ushbu tashrif davomida o‘quvchilar adabiyotimizning yangi kitob namunalari bilan tanishib, bir-birlari bilan bahs-munozaralar olib bordilar. Munozara vaqtida o‘quvchilar o‘qigan adabiyotlarni falsafiy fikrini o‘rganib, kitobdan olgan bebaho bilim va ko‘nikmalarni o‘zlarining fikrlarida bayon etdilar. Shuningdek, bugun TIMI koshidagi International House Tashkent akademik litseyi o‘quvchilari Alisher Navoiy nomidagi kutubxonada bo‘lishdi. O‘quvchilargi kutubxona, bu yerda saqlanayotgan asarlar haqida batafsil ma’lumot berildi. Har bir o‘quvchi sevimli adiblarimizni kitoblarini o‘rganib, atrofdagilarga unda aks ettirilgan oliyjanoblik fazilatlarni hayotiy shiorga aylantirish kerakligini tushunib yetdilar.